stanford-oval/wikipedia huggingface dataset:
Kevin Zegers
Ura ja elämänvaiheet

Kevin syntyi Woodstockissa, Ontariossa. Hänen äitinsä Mary-Ellen on opettaja ja isänsä Jim on louhostyöläinen. Hänellä on kaksi siskoa Krista ja Katie. Kevin opiskeli Woodstockissa St Mary's -nimisessä katolisessa koulussa.
Kevin aloitti uransa 6-vuotiaana esiintymällä tv-mainoksissa. Seitsemänvuotiaana hän sai pienen roolin Michael J. Foxin komediasta Life with Mikey. Hän pääsi pieneen rooliin myös Salaiset kansiot -sarjassa näyttelemällä stigmaattista lasta. Vuosien 1997 ja 2004 välillä Kevin näytteli useissa pienen budjetin kanadalaisissa elokuvissa sekä kauhuelokuvissa kuten Nico the Unicorn, Komodo ja Ihmisjahti.
Esiinnyttyään Dawn of the Dead -elokuvassa, hän sai merkittävän roolin Oscar-ehdokkuudenkin saaneessa elokuvassa Transamerica. Kevinin roolisuoritusta biseksuaalina transeksuaalina monet kriitikot kehuivat, ja hän voitti vuonna 2006 Cannesin elokuvajuhlilla Chopard-palkinnon, joka jaetaan nuorille näyttelijälupauksille.
Elokuussa 2013 Kevin meni naimisiin Jaime Feldin kanssa, jonka kanssa hän on ollut yhdessä pidemmän aikaa.
Filmografia

1993 Life with Mikey - Little Mikey
1994 In the Mouth of Madness - Kid
1997 Air Bud - Josh Framm
1997 A Call to Remember - Ben Tobias
1998 Shadow Builder - Chris Hatcher
1998 Air Bud: Golden Receiver - Josh Framm
1998 Nico the Unicorn - Billy Hastings
1999 Treasure Island - Jim Hawkins
1999 It Came From The Sky - Andy Bridges
1999 Four Days - Simon "The Kid"
1999 Komodo - Patrick Conally
2000 Air Bud: World Pup - Josh Framm
2000 Time Share - Thomas Weiland
2000 MVP: Most Valuable Primate - Steven Westover
2001 Sex, Lies & Obsession - Josh Thomas
2002 Fear of the Dark - Dale Billings
2002 Air Bud: Seventh Inning Fetch - Josh Framm
2002 Virginia's Run - Darrow Raines
2003 Ihmisjahti - Evan
2003 The Incredible Mrs. Ritchie - Charlie
2004 Kuolleiden aamunkoitto - Terry
2004 The Hollow - Ian Cranston
2004 Some Things That Stay - Rusty Murphy
2005 Transamerica - Toby
2005 Felicity: An American Girl Adventure - Benjamin "Ben" Davidson
2006 It's a Boy Girl Thing - Woody Deane
2006 Zoom - Connor Shepard / Concussion
2007 The Jane Austen Book Club - Trey
2007 Normal - Jordie
2007 The Stone Angel - John
2008 Gardens of the Night - Frank
2008 The Narrows - Mike Manadoro
2008 Fifty Dead Men Walking - Sean
2010 The Perfect Age of Rock 'n' Roll - Spyder
2010 Frozen - Dan
2011 Girl Walks Into a Bar - Billy
2011  Vampire - Simon
2011  The Entitled - Paul Dynan
2013 Varjojen kaupungit: Luukaupunki - Alec Lightwood
2013 The Colony - Sam
2013 All the Wrong Reasons - Simon Brunson
Filmografia > Äänirooli

1994:Free Willy - Einstein (TV-sarja)
Filmografia > Televisio

1992: Street Legal - n/a (Kausi 7, Jakso 5)
1994: Thicker Than Blood: The Larry McLinden Story - Larry (1954)
1995: Tie Avonleaan - Gordon Bradley (Kausi 6, Jakso 12)
1995: The Silence of Adultery - Steven Harlett
1995: Salaiset kansiot - Kevin Kryder (Kausi 3, Jakso 11)
1996: Specimen - Bart
1996: Murder on the Iditarod Trail - Matthew Arnold
1996: Goosebumps - Noah Thompson (Kausi 2, Jakso 12)
1996: Traders - Sean Blake (7 jaksoa)
1997: Rose Hill - Cole Clayborne
1998: Nico the Unicorn - Billy Hastings
1999: Twice in a Lifetime - n/a (Kausi 1, Jakso 7)
1999: So Weird - Ryan Ollman (Kausi 2, Jakso 9)
2000: The Acting Class - Lou Carpman
2000: Titaanit - Ethan Benchley (11 jaksoa)
2003: Smallville - Seth Nelson (Kausi 3, Jakso 7)
2004: House - Brandon Marell (Kausi 1, Jakso 3)
2009: Gossip Girl - Damien Dalgaard (Kaudet 3-4, 10 jaksoa)
2012: Titanic: Blood and Steel - Mark Muir (12 jaksoa)
Filmografia > Musiikkivideot

2010: The Big Bang by Rock Mafia Feat. Miley Cyrus
Palkinnot

| Vuosi | Ryhmä | Palkinto | Tulos | Lisätiedot |
| --- | --- | --- | --- | --- |
| 1998 | YoungStar Awards | Paras nuoren näyttelijän rooli komediassa | Voitto | Air Bud |
| 1998 | Young Artist Awards | Paras nuoren näyttelijän rooli teatterielokuvassa | Voitto | Air Bud |
| 1998 | Young Artist Awards | Paras nuoren näyttelijän rooli tv-elokuvassa tai teatterielokuvassa | Voitto | Rose Hill |
| 1998 | Young Artist Awards | Paras nuoren näyttelijän rooli tv-elokuvassa/Pilotissa/Minisarjassa | Voitto | A Call to Remember |
| 1999 | Young Artist Awards | Paras nuoren näyttelijän rooli teatterielokuvassa | Voitto | Air Bud: Golden Receiver |
| 2001 | Young Artist Awards | Paras nuoren näyttelijän rooli teatterielokuvassa | Voitto | MVP: Most Valuable Primate |
| 2006 | Cannesin elokuvajuhlat | Chopard-palkinto nuorille lupauksille | Voitto | Transamerica |
Koulutushaara (puolustusvoimat)

Koulutushaaralla tarkoitetaan mihin sodan ajan tehtävään varusmiehiä koulutetaan puolustusvoimissa. Koulutushaara riippuu aselajeista ja palveluspaikasta. Useissa eri aselajeissa on samoja koulutushaaroja.
Esimerkkejä Suomen puolustusvoimien ja rajavartiolaitoksen koulutushaaroista > Maavoimat

| --- | --- |
Aselaji: Koulutushaara
Jalkaväki: Ajomies (entinen)
Jalkaväki: Aseseppä
Jalkaväki: Ilmatorjuntamies (entinen)
Jalkaväki: Jalkaväkipioneeri (entinen)
Jalkaväki: Konepistoolimies (entinen)
Jalkaväki: Kirjuri
Jalkaväki: Kiväärimies
Jalkaväki: Lääkintämies
Jalkaväki: Pikakiväärimies (entinen)
Jalkaväki: Rynnäkkökiväärimies
Jalkaväki: Talousmies (entinen)
Jääkärijoukot: Konekiväärimies (entinen)
Jääkärijoukot: Polkupyörämekaanikko
Jääkärijoukot: Taistelulähetti (entinen)
: Kranaatinheitinmies
: Kranaatinheittimen viestimies
: Laskuvarjojääkäri
: Panssarijääkäri
: Panssarintorjunta
: Sissi
: Sotilaspoliisi
: Tarkka-ampuja
: Tiedustelija
Autojoukot: Moottoriajoneuvon kuljettaja
Panssarijoukot: Taistelupioneeri
: Panssarivaunun asentaja (entinen)
: Panssarintorjuntamies
: Panssarintorjuntatykkimies (entinen)
: Panssarivaununjohtaja
: Panssarivaununajaja
: Panssarivaununampuja
: Panssarivaunun suojamies (entinen)
: Panssarivaunuradisti
Pioneerijoukot: Taistelupioneeri
: Koneasentaja
: Koneasentaja
: Pioneerikoneenkäyttäjä (entinen)
: Venemies
: Työkoneen kuljettaja
: Raivaaja
: Suojelumies
Ilmatorjuntatykistö: 
: Etäisyydenmittaaja (entinen)
: Keskuslaskinmies (entinen)
: Mekaanikko (entinen)
: Tykkimies
: Valonheitinmies (entinen)
Kenttätykistö: Tuliasemamies
: Aseseppä
: Eläinlääkintämies
: Kengitysseppä (entinen)
: Ratsuri (entinen)
: Tiedustelija (entinen)
: Tulenjohtaja
: Tykkimies
: Valokuvausmies
: Valonmittausmies (entinen)
: Mittaustiedustelu
: Säämies (aikaisemmin Sääpalvelumies)
: Äänenmittausmies
Ilmatorjunta: 
: Ilmavalvontamies
Kenttätykistö: Tykkimies
: Ammustarvikevarastomies (entinen)
: Keskiömies (entinen)
: Tulenjohtomekaanikko (entinen)
: Venemies (entinen)
Viesti: Asentaja-aliupseeri (tietojärjestelmälinja)
: Lennätinmies (entinen)
: Puhelinmekaanikko (entinen)
: Puhelinmies
: Radiomekaanikko (entinen)
: Radiomies
: Viestimies
Huolto: Huoltopalvelut
: Kuljetukset
: Kunnossapito
: Lääkintähuolto
: Täydennykset
Esimerkkejä Suomen puolustusvoimien ja rajavartiolaitoksen koulutushaaroista > Merivoimat

| --- | --- |
Laivastojoukkojen palvelusaloja: 
: Kaikumittaaja
: Kansiala
: Laivakokki
: Radioviestittäjä
: Sukeltaja
: Torpedomies
Rannikkojoukkojen koulutushaaroja: 
: Veneenkuljettaja
: Rannikkotykkimies
: Rannikkojääkäri
: Vesikuuntelumies
: Meripioneeri
: Sotilaspoliisi
Esimerkkejä Suomen puolustusvoimien ja rajavartiolaitoksen koulutushaaroista > Ilmavoimat

| --- | --- |
Aselaji: Koulutushaara
: Apumekaanikko
: Asemies (entinen)
: Ilmasähköttäjä (entinen)
: Ilmavalvontamies
: Ohjaajaoppilas
: Sotilaspoliisi
: Sähköapumekaanikko (entinen)
: Tutkamies (entinen)
: Suojausmies
: Viestimies
Esimerkkejä Suomen puolustusvoimien ja rajavartiolaitoksen koulutushaaroista > Rajavartiolaitos

| --- | --- |
Aselaji: Koulutushaara
: Sissi
: Tiedustelija
: Erikoisrajajääkäri

Kaikissa puolustushaaroissa ja aselajeissa on huollon tehtäviä, kuten lääkintä, kuljetukset ja talous. Lisäksi mm. aseseppiä, sotilaspoliiseja ja soittajia on kaikissa puolustushaaroissa.
Bauhaus (rautakauppa)

| Bauhaus |
| --- | --- |

Tunnuslause:  Kun haluat onnistua
Perustettu:  1960
Perustaja:  Heinz G. Baus
Toimiala:  rakentaminen, rautakauppa
Henkilöstö:  >12 000 (2011)
Kotisivu:  Bauhaus.fi
Infobox OKVirheellinen NIMI-arvo: 
Bauhaus-tavaratalo Ingolstadtissa.
Bauhaus on rakentamiseen erikoistunut saksalainen tavarataloketju, joka toimii 13:ssa Euroopan maassa. Tavarataloketju on perustettu vuonna 1960. Tavarataloja on yli 220. Suomessa Bauhauseja on kuusi, ja ne sijaitsevat Raisiossa, Pirkkalassa, Vantaalla, Espoossa, Oulussa ja Lahdessa. Ensimmäinen niistä avattiin Vantaan Tammistossa syksyllä 2001. Tavaratalot ovat 13 000–18 000 neliömetrin kokoluokkaa.
Toimintatapa

Bauhaus-myymälän tuotevalikoimaan kuului 2000-luvun alussa noin 80 000 artikkelia ja lisäksi 30 000–40 000 tilaustuotetta. Bauhaus oli Suomeen tullessaan niin sanottu category killer: kun perinteiset rautakaupat ovat panostaneet miesasiakkaisiin ja ammattirakentajiin, Bauhausin kohderyhmänä ovat kotitaloudet ja myös naiset. Tarjolla on paljon sisustus- ja puutarha-alan tuotteita, kuten viherkasveja, valaisimia, verhoja, mattoja ja kotitaloustavaroita. Bauhausiin mennään shoppailemaan ja tekemään myös impulssiostoksia toisin kuin perinteisiin rautakauppoihin. Bauhausin vaikutuksesta myös Suomen muiden rautakauppojen toimintamalli on laajentunut tähän suuntaan.
Kotitalouksille tarjottavat lisäpalvelut, kuten remontti- ja asennuspalvelu, työtasojen ja muiden kalustelevyjen leikkuupalvelu sekä työkoneiden vuokraus  ovat kuluttajille tarjottuja palveluja, jotka luovat palveluimagoa vaikka niiden myynnillinen merkitys on pieni.
Aiheesta muualla

Kuvia tai muita tiedostoja aiheesta Bauhaus Wikimedia Commonsissa
Suomen Bauhaus-sivut
Bruno Boni

| Mitalit> Maa:   Italia. Olympialaiset .Miesten soutu | Mitalit> Maa:   Italia. Olympialaiset .Miesten soutu | Mitalit> Maa:   Italia. Olympialaiset .Miesten soutu | Maa:   Italia> .Miesten soutu |
| --- | --- | --- | --- |
|  Pronssia | Lontoo 1948 | perämiehetön kaksikko |  |
Bruno Boni (13. toukokuuta 1915 Cremona – 30. maaliskuuta 2003 Cremona) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä pronssia miesten perämiehettömässä kaksikossa.
Kiukainen

| Kiukainen Kiukais> Entinen kunta – nykyiset kunnat: Eura |
| --- | --- |

 vaakuna :  sijainti 
Sijainti:  61°12′25″N, 022°05′00″E
Lääni:  Länsi-Suomen lääni
Maakunta:  Satakunnan maakunta
Seutukunta:  Rauman seutukunta
Kuntanumero:  262
Hallinnollinen keskus:  Eurakoski
Perustettu:  1872
Liitetty:  2009
– liitoskunnat:  Eura Kiukainen
– syntynyt kunta:  Eura
Pinta-ala:  150,38 km²  (1.1.2008)
– maa:  149,86 km²
– sisävesi:  0,52 km²
Väkiluku:  3 290   (31.12.2008)
– väestötiheys:  21,95 as./km² (31.12.2008)
Ikäjakauma:  2007 
– 0–14-v.:  16,1 %
– 15–64-v.:  62,0 %
– yli 64-v.:  21,9 %
Kiukainen (ruots. Kiukais) on entinen Suomen kunta Satakunnan maakunnassa. Kunnassa asui 3 290 ihmistä, ja sen pinta-ala oli 150,38 km2, josta 0,52 km2 oli vesistöjä. Väestötiheys oli 21,95 asukasta/km2. Vuoden 2009 alussa Kiukainen liitettiin Euran kuntaan.
Kartta Kiukaisten rajamuutoksista. Eurakoskeen kuuluneita tiloja siirrettiin Euraan 1910, Paneliaan kuulunut Punapakka liitettiin Nakkilaan 1946, osia Laihian ja Harolan kylistä siirrettiin Harjavaltaan 1959 ja 1965. Lisäksi Uotinmäen-Torisevan alue liitettiin Nakkilaan 2001.
Toinen Kiukaisten taajamista on Panelia.
Kunnassa oli kaksi suunnilleen yhtä suurta taajamaa, Eurakoski ja Panelia, joista ensin mainittu oli hallinnollinen keskus. Vuonna 2009 Eurakoskella oli 1 644 ja Paneliassa 1 586 asukasta. Kiukaisten naapurikunnat ennen sen lakkauttamista olivat Eura, Eurajoki, Harjavalta, Kokemäki, Köyliö ja Nakkila. Eurakoskelta on sekä Euran että Harjavallan keskustaajamiin matkaa noin 11 kilometriä.
Kiukaisten maisemakuva on hyvin tasainen. Entisen kunnan alueella on vain yksi järvi, Laihianjärvi, joka sijaitsee Kantatie 43 vieressä. Huomattavin suo on Paneliansuo lännessä, Eurajoen kunnan rajalla. Säkylästä Kiukaisiin ulottuu matalahko harjujakso, joka on soranoton vuoksi kuitenkin suurimmaksi osaksi hävinnyt. Kiukaisten kautta virtaa Säkylän Pyhäjärvestä alkunsa saava Eurajoki, johon yhtyy kirkonkylässä Köyliönjärvestä lähtevä Köyliönjoki. Jokien vedenlaatu oli niihin puhdistamattomina laskettujen jätevesien vuoksi 1960- ja 1970-luvuilla varsin huono, mutta on myöhemmin parantunut.
Liikenne

Kiukainen sijaitsee valtateiden 2, 8 ja 12 muodostaman kolmion sisällä, mutta yksikään niistä ei kulje Kiukaisten alueella. Entisen kunnan kautta kulkevat Rauman rata ja kantatie 43 Harjavallasta Uuteenkaupunkiin. Kiukaisten rautatieasema sijaitsee Eurakoskella ja myös Paneliassa on oma asemansa. Henkilöliikenne Kokemäen ja Rauman välillä on lakkautettu vuonna 1988 ja nykyisin rataosalla liikennöi vain tavarajunia. Rauman radasta erkani Kiukaisten rautatieasemalla lakkautettu 18 kilometrin pituinen sivuraide Säkylään.
Liikenne > Etäisyyksiä Kiukaisista

Harjavalta 10 km
Helsinki 220 km
Kokemäki 20 km
Pori 45 km
Rauma 40 km
Tampere 115 km
Turku 105 km
Uusikaupunki 70 km
Historia

Kiukainen sai nimensä poikkeuksellisen suurista esihistoriallisista kiviröykkiöhaudoista, kiukaista. Kiukaat ovat niin yleisiä ja näkyviä, että ne kuuluvat olennaisena osana Kiukaisten maalaismaisemaan. Pohjoismaiden suurin pronssikauden röykkiöhauta Kuninkaanhauta sijaitsi kunnan alueella Paneliassa. Hauta on kuvattu myös Kiukaisten vaakunassa. Vanhimmat Kiukaisista tehdyt arkeologiset löydökset ovat peräisin kivikauden loppupuolelta. Niiden perusteella aikakautta kutsutaan nimellä Kiukaisten kulttuuri.
Kiukaisten vanhin asutusalue on Panelian kylä, joka on syntynyt jo kivikaudella. Vanhimpiin kuuluu myös Harolan kylä, jonne piispa Henrikin surmaajan Lallin kerrotaan paenneen tekonsa jälkeen. Vuoden 1540 maakirjan mukaan Kiukaisten yhdeksässä henkikirjakylässä oli yhteensä 42 taloa. Vuonna 1749 Kiukaisten asukasluku oli 643, vuonna 1845 asukkaita oli 2 611 ja vuonna 1900 asukasluku oli noussut 3 831:een. Kiukaisissa toimitettiin isojako vuosina 1777–1786, minkä jälkeen alkoi syntyä runsaasti torppariasutusta. Vuonna 1805 pitäjässä oli 110 torppaa ja vuonna 1845 jo parisataa.
Kiukainen kuului alun perin Euraan. Pitäjän ensimmäinen kirkko oli Paneliaan 1600-luvun lopulla rakennettu rukoushuone, joka tuhoutui isonvihan aikana vuonna 1714. Ensimmäinen kappeliseurakunnan varsinainen kirkko rakennettiin vuonna 1725, ja ensimmäinen oma pappi saatiin Kiukaisiin vuonna 1728. 1840-luvulla heräsi ajatus Kiukaisten muodostamisesta omaksi seurakunnakseen, mikä toteutui vuonna 1915. Kiukaisten ensimmäinen kansakoulu aloitti toimintansa Köylypolven kylässä vuonna 1878 ja kunnallinen kirjasto vuonna 1884. Kunnan vanhin rahalaitos oli vuonna 1913 perustettu säästöpankki. Kansallis-Osake-Pankki avasi konttorin Kiukaisten kirkonkylässä vuonna 1919. Kiukaisten yhteiskoulu perustettiin vuonna 1956. Kiukaisiin asutettiin jatkosodan jälkeen Räisälän siirtoväkeä.
Kiukaisten vaakunan suunnitteli Gustaf von Numers ja se vahvistettiin vuonna 1950. Kiukaisissa sijaitsee kaksi kirkkoa. Kiukaisten kirkko on valmistunut 1761, ja se uusittiin vuonna 1846. Panelian kirkko oli alkujaan rukoushuone, joka valmistui vuonna 1909.
Kiukaisten kylät

Eurakoski, Harola, Hiukko, Köylypolvi, Laihia, Laukola, Mäkelä, Panelia as., Panelia, Peltomaa, Rahvola, Saarenmaa ja Vaani.
Kiukaisissa syntyneitä tai vaikuttaneita

| 0 | 1 | 2 |
| --- | --- | --- |
|  Mongo Aaltonen, muusikko  Emanuel Aromaa, kansanedustaja  Väinö Haapanen, kauppias, yrittäjä ja yritysjohtaja, kauppaneuvos  Juho Villehard Hakkinen, kansanedustaja  Sonny Heinilä, muusikko  Esko Heino, kauppaneuvos  Jyrki Joutsensalo, professori  Timo Kalli, kansanedustaja  Eeva Kalli, kansanedustaja |  Feetu Knihti, jääkiekkoilija  Joose Keskitalo, laulaja ja lauluntekijä  Vesa Lammela, kauppias, yrittäjä ja yritysjohtaja, kauppaneuvos  Miro Lehtimäki, jääkiekkoilija  Nestor Ojala, pedagogi  Matti Paavilainen, kansanedustaja (Maalaisliitto)  Timo Saarikoski, jääkiekkoilija  Taru Stenvall, kirjailija  Eveliina Suonpää, jääkiekkoilija  |  Tumba Tamminen, muusikko  Jorma Tommila, näyttelijä  Kielo Tommila, näyttelijä  Veikko Tuomi, iskelmälaulaja  Harri Veistinen, kirjailija, käsikirjoittaja  Hannu Kemppainen, jääkiekkoilija  Marko Timonen, muusikko  |
Kulttuuri > Murre

Kiukaisten alueella puhutun kielen perustana on Lounais-Suomen murre. Kiukaisten murre kuuluu lounaismurteiden pohjoisryhmän Rauman alaryhmään. Heikki Ojansuun mukaan Kiukaisten murre muodostaa yhdessä Euran, Eurajoen, Lapin, Luvian, Honkilahden ja Rauman kanssa Rauman murteen.
Kulttuuri > Ruokakulttuuri

Kiukaisten pitäjäruoiksi nimettiin 1980-luvulla sianpääsyltty, kiviuunikakko ja lauantaiehtooateria, joka sisältää sallattia, maitojuustoa, lanttulaatikkoa, suutarinlohta ja ohraryynivelliä.
Kiukaisten K-Marketin kauppias Eveliina Perälä lanseerasi kotikunnalleen oman oluen vuonna 2019. Kiken kingi on vaalea 4,5- prosenttinen pilsneri, jonka valmistaja on Vakka-Suomen panimo.
Aiheesta muualla

Kuvia tai muita tiedostoja aiheesta Kiukainen Wikimedia Commonsissa
Panelian Kotiseutuyhdistys r.y. (Arkistoitu – Internet Archive)
Kiukaisten kirkko on Kiukaisten keskustaajaman Eurakosken maamerkki.
Kuninkaanhauta Paneliassa on pohjoismaiden suurin pronssikautinen röykkiöhauta.
Kirjola (Salo)

Kirjola on yksi Salon maarekisterikylistä. Sen sijaitsee Uskelanjoen alajuoksulla ja kylällä on myös takamaita entisen Uskelan kunnan eteläosissa.
Kirjolan maatila on purettu ja Salon keskustaajama on levittäytynyt sen alueelle, minkä seurauksena vanha kylärakenne ei ole enää nähtävissä. Kirjola kyläalue ulottuu Vähäjoen suulta Kärkänmäelle. Rantarata myötäilee entisen kylän itäreunaa ja kyläalueen eteläosa on nykyään teollisuusaluetta. Salon sokeritehdas sijaitsi Kirjolassa.
Bembéré Tama

| Bembéré Tama |
| --- | --- |
 Bembéré Tama
 Koordinaatit: 15°10′3″N, 4°25′52″W 
Valtio:  Mali
Alue:  Moptin alue
Piiri:  Youwaroun piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  664 km²
Väkiluku (2009):  8 200
Infobox OKVirheellinen NIMI-arvo: 
Bembéré Tama on maalaiskunta Moptin alueen Youwaroun piirissä Malissa. Sen keskuskylä Dogo sijaitsee Nigerjoen tulva-alueella 30 kilometriä Youwarousta lounaaseen. Kunnassa on 8 200 asukasta (vuonna 2009).
Bembéré Taman kunnan pinta-ala on 664 neliökilometriä. Se rajoittuu pohjoisessa Youwaroun piirin Farimakén ja Youwaroun, idässä Déboyen, etelässä Moptin piirin Dialloubén ja lännessä Ténenkoun piirin Togoré-Coumbén kuntiin. Seutu kuuluu Sahelin vyöhykkeeseen. Kunnan läpi virtaa Nigerin haarajoki Diaka.
Kuntaan kuuluu kymmenen kylää. Asukkaat ovat etupäässä fulbeja, bozoja, somonoja, markoja ja bambaroita. Vallitseva uskonto on islam.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi ja durra. Kotieläimiä ovat naudat, lampaat, vuohet, aasit ja siipikarja. Kalaa viedään myytäväksi Moptiin. Lisäksi harjoitetaan käsityöammatteja ja kaupankäyntiä. Dogossa pidetään viikoittaiset markkinat.
Liikenne perustuu etupäässä vesiteihin. Maayhteydet ovat käyttökelpoisia vain osan vuodesta. Palveluihin kuuluu kolme alakoulua. Terveyspalvelut sijaitsevat Youwaroussa.
Beckerin lihasdystrofia

Beckerin lihasdystrofia on etenevä perinnöllinen lihasrappeuma, jonka aiheuttaa mutaatio X-kromosomissa.
Beckerin lihasdystrofia on taudinkuvaltaan melko samanlainen kuin Duchennen lihasdystrofia mutta puhkeaa myöhemmin ja etenee sitä hitaammin ja lievempänä. Lihakset rappeutuvat asteittain, ja potilas voi kyetä kävelemään vielä 40-vuotiaana. Sairauteen kuuluu lisäksi hengitysvaikeuksia, skolioosia, väsymystä, sydänvikaa ja toisinaan kehitysvammaisuutta.
Beckerin lihasdystrofia on nimetty saksalaisen Peter Emil Beckerin mukaan, joka kuvasi oireiston vuonna 1955. Beckerin lihasdystrofikot voivat saada lapsia, mutta heidän tyttärensä ovat todennäköisesti sairauden kantajia. Becker-isien pojat taasen eivät voi sairastua tautiin, koska X-kromosomiset peittyvät sairaudet periytyvät vain kantajaäideiltä.
On arvioitu, että Becker-potilaita on maailmassa noin 100 000. Erään tutkimuksen mukaan Beckerin lihasdystrofioita on kymmenisen prosenttia kaikista X-kromosomivirheen aiheuttamista lihasrappeumaoireistoista.
Beckerin lihasdystrofian parantavaa hoitoa ei tunneta, ja hoito tähtää potilaan elämänlaadun parantamiseen.
Aiheesta muualla

Beckerin lihasdystrofia (KV- tietopankki)
Lihastautiliitto.fi: Beckerin lihasdystrofia
Kyoto Encyclopedia of Genes and Genomes (KEGG): Becker muscular dystrophy (englanniksi)
Muscular Dystrophy Association (MDA): Becker Muscular Dystrophy (BMD) (englanniksi)
Johns Hopkins Medicine: Becker muscular dystrophy (englanniksi)
Beck-Friis

| Beck-Friis |
| --- | --- |
 Beck-Friis-suvun aatelisvaakuna
 Ruotsin ritarihuone
Introdusoitu:  1776 ja 1792
Arvo:  Aatelinen, vapaaherrallinen ja kreivillinen
Numero:  104, 278, 800
Beck-Friis oli Ruotsin ritarihuoneeseen kirjoitettu aatelissuku numero 800, vapaaherrallinen suku numero 278 ja kreivillinen suku numero 104. Suku on tanskalaista alkuperää ja  Lave Beck-Friis oli valtaneuvos Tanskassa.
Suvun jäseniä

Joakim Beck-Friis (1722–1797), valtaneuvos, hattupuolueen keskeinen vaikuttaja
Korfitz Augustin Beck-Friis (1824–1897), valtiopäivämies ja maanviljelyksen etevä kehittäjä
Bougainvillen kansanäänestys itsenäisyydestä 2019

Bougainvillen kansanäänestys itsenäisyydestä 2019 on neuvoa-antava kansanäänestys, joka pidettiin Bougainvillen autonomisella alueella 23. marraskuuta – 7. joulukuuta 2019. Siinä bougainvilleläiset äänestivät selvästi itsenäisyyden puolesta.
Papua-Uuden-Guinean hallinto lupasi vuonna 2001 kansanäänestyksen toteuttamisesta sen jälkeen kun vuosikymmenen kestänyt Bougainvillen sisällissota saatiin päätökseen. Kansanäänestys toteutettiin vuonna 2019. Se alkoi 23. marraskuuta alueen suurimmista kaupungeista Bukasta ja Arawasta. Äänestys eteni sen jälkeen seuraavien kahden viikon aikana maaseudulle. Bougainvilleläisillä oli mahdollisuus äänestää myös muualla Papua-Uudessa-Guineassa, Australiassa ja Salomonsaarilla.
Tulokset

Äänestystulokset julkistettiin 11. joulukuuta, ja itsenäisyys sai yli 98 prosenttia kaikista äänistä. Laajempaa itsehallintoa Papua-Uuden-Guinean yhteydessä kannatti vain alle kaksi prosenttia äänestäneistä. Kansanäänestys oli vain neuvoa-antava eikä siten väistämättä johda itsenäisyyteen.
| 0 | 1 | 2 |
| --- | --- | --- |

| Vaihtoehto | Ääniä | Osuus (%) |
| Itsenäisyys | 176 928 | 98,31 |
| Laajempi itsehallinto | 3 043 | 1,69 |
| Hyväksytyt äänet | 179 971 | 99,94 |
| Mitätöidyt tai tyhjät äänet | 1 096 | 0,61 |
| Ääniä yhteensä | 181 067 | 100,00 |


Lähde: Bougainvillen kansanäänestyskomissio
Seuraukset

Bougainvillen ja Papua-Uuden-Guinean hallinnot keskustelevat seuraavaksi autonomisen alueen kohtalosta. Papua-Uuden-Guinean Bougainvillen asioista vastaava ministeri Puka Temu kommentoi tuloksen tultua ilmi, että äänestys oli vakuuttava mutta Papua-Uuden-Guinean parlamentilla on asian viimeinen päätäntävalta. Itsenäisyysprosessi saattaa pahimmassa tapauksessa kestää vuosikymmenen, sillä Papua-Uusi-Guinean hallinto ei halua valtion hajoamista eikä muiden itsenäisyyttä haluavien alueiden rohkaisemista.
Heinäkuussa 2021 alueen itsenäistymiselle asetettiin takarajaksi 2027. Asiasta ilmoittivat Papua-Uuden-Guinean pääministeri James Marape ja Bougainvillen presidentti Ishmael Toroama.